Քրիս Բրաուն

Քրիստոֆեր Մորիս «Քրիս» Բրաուն (անգլ.՝ Christopher Maurice "Chris" Brown, մայիսի 5, 1989(1989-05-05)[…], Tappahannock, Վիրջինիա, ԱՄՆ), ամերիկացի երգիչ, երգերի հեղինակ, ռեփեր, պարող և դերասան։ Դեռ մանկուց ներգրավված է եղել եկեղեցական երգչախմբում և մասնակցել է տարբեր տաղանդների շոուների։ 2004 թվականին Jive Records ձայնագրման լեյբլի հետ պայմանագիր կնքելուց հետո, հաջորդ տարվա նոյեմբերի 29-ին թողարկում է իր դեբյուտային՝ «Chris Brown» կոչվող ստուդիական ալբոմը։ Այն Billboard 200 հիթ շքերթում զբաղեցրել է 2-րդ հորիզոնականը, և առաջին շաբաթում ունեցել է 154,000 օրինակի վաճառք։ Քրիսի դեբյուտային՝ «Run It!» սինգլը գլխավորում է Billboard Hot 100 հիթ շքերթը, և նրան դարձնում է այն շատ քիչ կատարողներից մեկը, ով իր դեբյուտային սինգլով գլխավորել է այդ հիթ շքերթը։ 2007 թվականի նոյեմբերի 6-ին նա թողարկում է իր «Exclusive» կոչվող երկրորդ ստուդիական ալբոմը, որը Billboard 200-ում 2-րդ հորիզոնականն է զբաղեցնում և առաջին շաբաթում վաճառվում է 294,000 օրինակով։ Ալբոմի գլխավոր՝ «Kiss Kiss» սինգլը, նույնպես գլխավորում է Billboard Hot 100 հիթ շքերթը։
2009 թվականին Քրիս Բրաունը լրատվամիջոցների ուշադրության կենտրոնում հայտնվեց այն բանից հետո, երբ ծեծի էր ենթարկել իր նախկին ընկերուհուն՝ Ռիհաննային, որից հետո մի քանի տարի նա հսկողության տակ էր։ 2009-ի դեկտեմբերի 7-ին Քրիսը թողարկում է իր երրորդ ստուդիական ալբոմը, որը կոչվում է «Graffiti»: Ալբոմը իր առաջին շաբաթում 102,000 օրինակի վաճառք է ունենում, և Billboard 200-ում զբաղեցնում է 7-րդ հորիզոնականը։ 2011 թվականի մարտ 18-ին նա թողարկում է իր «F.A.M.E.» անվանումը կրող չորրորդ ստուդիական ալբոմը, որը միանգամից գլխավորում է Billboard 200 հիթ շքերթը, և առաջին շաբաթում գրանցում է 270,000 օրինակի վաճառք։ Ալբոմը նաև Գրեմմիի 54-րդ մրցանակաբաշխությունում ստանում է «Լավագույն R&B ալբոմ» մրցանակը, որը նաև դառնում է Քրիսի առաջին Գրեմմին։ Նրա թվով հինգերորդ՝ «Fortune» կոչվող ստուդիական ալբոմը թողարկվում է 2012-ի հունիսի 29-ին։ Չնայած ալբոմը հիմնականում բասացական կարծիքների է արժանացել երաժշտական քննատաների կողմից, սակայն այն գլխավորել է Billboard 200 հիթ շքերթը։ Իր վեցերորդ ստուդիական ալբոմը, որը կոչվում է «X», Քրիս Բրաունը թողարկել է 2014 թվականի սեպտեմբերի 12-ին։ Ալբոմը Billboard 200 ալբոմներ հիթ շքերթ է մտել 2-րդ հորիզոնականով և առաջին շաբաթում գրանցել է 146,000 օրինակի վաճառք։


== Վաղ կյանք ==
Քրիստոֆեր Մորիս Բրաունը ծնվել է 1989 թվականի մայիսի 5-ին Վիրջինիա նահանգի Տապահանոկ քաղաքում, Քլինթոն Բրաունի և Ջոյս Հոկինսի ընտանիքում։ Նա ունի մեկ ավագ քույր։ Քրիսը երգել սկսել է եկեղեցական երգչախմբում, իսկ ավելի երիտասարդ տարիքում ինքնուրույն սովորել է պարել։


== Անձնական կյանք ==
Չնայած Քրիս Բրաունը և բարբադոսցի երգչուհի Ռիհաննան ընկերներ են դարձել 2005 թվականից, սակայն նրանց ռոմանտիկ հարաբերությունները սկսվել են 2008 թվականին։ Նրանք առաջին անգամ բաժանվել են 2009 թվականին, երբ Քրիսը բռնություն է կատարում նրա նկատմամբ։ 2011 թվականին նա սկսում է հանդիպել մոդել Կարուչի Թրենի հետ, սակայն 2012-ի հոկտեմբերին Քրիսը հայտարարում է, որ իրենք վերջ են դրել իրենց հարաբերություններին, քանի որ դեռ զգացմունքներ ունի Ռիհաննայի նկատմամբ և չի ցանկանում ցավ պատճառել Կարուչիին։ Այդ հայտարարությունից հետո նա նաև հրապարակում է մի տեսանյութ, որում մտածում է, թե արդյոք հնարավոր է սիրել երկու մարդու միաժամանակ, քանի որ այդպիսի զգացում ունի։ 2013 թվականի հունվարին Ռիհաննան հայտարարում է, որ ինքը և Քրիսը կրկին միասին են, սակայն նույն տարվա մայիսին հայտնի է դառնում, որ նրանք կրկին բաժանվել են։
2015 թվականին ծնվում է Քրիս Բրաունի և Կարուչի Թրենի դուստրը՝ Ռոյալթին։


== Սկավառակագրություն ==


=== Ստուդիական ալբոմներ ===


=== Համատեղ ալբոմներ ===


=== Մինի ալբոմներ ===


=== Միքսթեյպներ ===


== Ծանոթագրություններ ==


== Արտաքին հղումներ ==
Պաշտոնական կայք